Insonning koʻruv tizimi
Koʻruv tizimi (vizual analizator, ko'rish organi) - bu hayvonlarda rivojlangan va ko'rinadigan spektrning (yorug'likning) elektromagnit nurlanishini idrok etishga, obyektlarning joylashuvi hissini yaratishga qodir bo'lgan biologik tabiatning binokulyar (stereoskopik) optik tizimi hisoblanib, ko'rish funksiyasini ta'minlaydi. Ko'rish organining normal qo'zg'atuvchisi bu-yorugʻlikdir. Yorug'lik ta'sirida tayoqchalar, konuslar va yorug'likka sezgir ganglion hujayralarida vizual pigmentlar (rodopsin, yodopsin va melanopsin) parchalanadi. Tayoqchalar- past intensivlikdagi yorug'likda, qorong'uda ishlaydi; bu holatda olingan vizual tuyg'ular rangsizdir. Konuslar- kun davomida va yorqin nurda ishlaydi; ularning vazifasi rang hissini berishdir. Inson va boshqa ko'plab hayvonlar uch o'lchamli tasvirni idrok etish qobiliyatini ta'minlaydigan binokulyar ko'rish qobiliyatiga ega. Ko'pgina kunduzgi hayvonlar quyosh nurlarining individual ranglarini farqlash qobiliyatiga ham ega (rangni ko'rish).